b'\n_START_ARTICLE_\nDavid Barral\n_START_SECTION_\nSeurajoukkueura\n_START_PARAGRAPH_\nBarral edusti nuoruusvuosinaan paikallisseura San Fernandoa, josta h\xc3\xa4n siirtyi Real Madridin junioriakatemiaan. Kauden 2003\xe2\x80\x932004 Barral pelasi lainasopimuksella Fuenlabradassa, jonka j\xc3\xa4lkeen kaksi kautta Real Madridin reservijoukkueessa._NEWLINE_Kaudeksi 2006\xe2\x80\x932007 h\xc3\xa4n siirtyi Sporting Gij\xc3\xb3niin, joka pelasi maan toiseksi korkeimmalla sarjatasolla Segunda Divisi\xc3\xb3nissa. Toisen kautensa p\xc3\xa4\xc3\xa4tteeksi 2007\xe2\x80\x932008 joukkue nousi maan p\xc3\xa4\xc3\xa4sarjaan Primera Divisi\xc3\xb3niin._NEWLINE_Barral teki ensimm\xc3\xa4isen maalinsa Primera Divisi\xc3\xb3nissa 26. lokakuuta 2008 rangaistuspotkusta ottelussa Deportivo La Coru\xc3\xb1aa vastaan. H\xc3\xa4n viimeisteli kauden aikana yhdess\xc3\xa4 hy\xc3\xb6kk\xc3\xa4\xc3\xa4j\xc3\xa4parinsa Mate Bili\xc4\x87in kanssa yhteens\xc3\xa4 22 maalia, jotka lopulta pelastivat Sportingin t\xc3\xa4p\xc3\xa4r\xc3\xa4sti pudotukselta Segunda Divisi\xc3\xb3niin._NEWLINE_20. maaliskuuta 2010 Barral onnistui maalinteossa vanhaa seuraansa Real Madridia vastaan, kun h\xc3\xa4n karkasi kotijoukkueen puolustuslinjalta ja ohitti laukauksellaan maalissa olleen Iker Casillasin. Ottelu p\xc3\xa4\xc3\xa4ttyi kuitenkin lopulta Madridin 3\xe2\x80\x931-voittoon._NEWLINE_Kaudella 2010\xe2\x80\x932011 Sportingin hankittua kes\xc3\xa4n siirtoikkunassa uusia vahvistuksia muun muassa argentiinalaisen hy\xc3\xb6kk\xc3\xa4\xc3\xa4j\xc3\xa4n Gast\xc3\xb3n Sangoyn, kilpailu peliajasta lis\xc3\xa4\xc3\xa4ntyi, mutta siit\xc3\xa4 huolimatta Barral onnistui s\xc3\xa4ilytt\xc3\xa4m\xc3\xa4\xc3\xa4n pelipaikkansa joukkueen avauskokoonpanossa. 16. tammikuuta 2011 ottelussa H\xc3\xa9rculesia vastaan h\xc3\xa4n avasi kauden maalitilins\xc3\xa4. H\xc3\xa4n onnistui maalinteossa my\xc3\xb6s viikkoa my\xc3\xb6hemmin ottelussa Atl\xc3\xa9tico Madridia vastaan. Barral teki maalin my\xc3\xb6s 13. helmikuuta Barcelonaa vastaan, 10. huhtikuuta Osasunaa vastaan ja 8. toukokuuta Deportivo La Coru\xc3\xb1aa vastaan, joten kauden aikana maaleja syntyi yhteens\xc3\xa4 viisi._NEWLINE_Kes\xc3\xa4ll\xc3\xa4 2013 Barral palasi takaisin kotimaahansa ja teki kaksivuotisen sopimuksen Levanten kanssa. 7. helmikuuta 2015 h\xc3\xa4n teki hattutempun ottelussa M\xc3\xa1lagaa vastaan.'